Document ID: 32008D0804

ΑΠΌΦΑΣΗ ΤΗΣ ΕΠΙΤΡΟΠΉΣ
της 17ης Οκτωβρίου 2008
για την τροποποίηση της απόφασης 2004/211/ΕΚ όσον αφορά τις καταχωρίσεις για τη Βραζιλία, το Μαυροβούνιο και τη Σερβία στον κατάλογο των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών
[κοινοποιηθείσα υπό τον αριθμό Ε(2008) 6024]
(Κείμενο που παρουσιάζει ενδιαφέρον για τον ΕΟΧ)
(2008/804/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές προέλευσης τρίτων χωρών (1), και ιδίως το άρθρο 12 παράγραφοι 1 και 4 και την εισαγωγική φράση του άρθρου 19 και τα σημεία i) και ii) του άρθρου 19,
την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο μέρος I του παραρτήματος Α της οδηγίας 90/425/ΕΟΚ (2), και ιδίως το άρθρο 17 παράγραφος 3 στοιχείο α),
Εκτιμώντας τα ακόλουθα:
(1)
Η οδηγία 90/426/ΕΟΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Κοινότητα. Προβλέπει ότι οι εισαγωγές ιπποειδών στην Κοινότητα επιτρέπονται μόνον από τρίτες χώρες ή περιοχές τους, οι οποίες είναι απαλλαγμένες από τη μάλη για περίοδο τουλάχιστον έξι μηνών.
(2)
Η απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών (3) καταρτίζει κατάλογο τρίτων χωρών, ή περιοχών αυτών όπου εφαρμόζεται η περιφερειοποίηση, από τις οποίες τα κράτη μέλη επιτρέπουν την εισαγωγή ιπποειδών και σπέρματος, ωαρίων και εμβρύων, και υποδεικνύει τους άλλους όρους που εφαρμόζονται σε τέτοιου είδους εισαγωγές. Ο κατάλογος αυτός ορίζεται στο παράρτημα Ι της εν λόγω απόφασης.
(3)
Η εγκεφαλομυελίτιδα της Βενεζουέλας και η μάλη των ιπποειδών εμφανίζονται πράγματι σε περιοχές της επικράτειας της Βραζιλίας και συνεπώς οι εισαγωγές ιπποειδών καθώς και του σπέρματος, των ωαρίων και τα εμβρύων τους, επιτρέπονται μόνον από τις περιοχές της επικράτειας της εν λόγω χώρας που είναι απαλλαγμένες από τη νόσο οι οποίες περιγράφονται ως «BR-1» στη στήλη 4 του παραρτήματος I της απόφασης 2004/211/ΕΚ. Η πολιτεία του São Paulo περιλαμβάνεται στον εν λόγω κατάλογο.
(4)
Το Σεπτέμβριο του 2008 η Βραζιλία κοινοποίησε στον Παγκόσμιο Οργανισμό για την Υγεία των Ζώων (OIE) την επιβεβαίωση κρούσματος σε άλογο στα περίχωρα της Πολιτείας του São Paulo. Επειδή η εν λόγω πολιτεία δεν είναι πλέον απαλλαγμένη από τη μάλη, πρέπει να διαγραφεί από τον κατάλογο που περιέχεται στο παράρτημα I της απόφασης 2004/211/ΕΚ.
(5)
Ωστόσο, με βάση τις πληροφορίες και τις εγγυήσεις που παρείχε η Βραζιλία, είναι δυνατόν να επιτραπεί για περιορισμένη χρονική περίοδο από μια περιοχή της επικράτειας της πολιτείας του São Paulo η επανείσοδος εγγεγραμμένων ίππων κατόπιν προσωρινής εξαγωγής σύμφωνα με τις απαιτήσεις της απόφασης 93/195/ΕΟΚ της Επιτροπής, της 2ας Φεβρουαρίου 1993, σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, μετά από προσωρινή εξαγωγή (4).
(6)
Επιπλέον, στον κατάλογο του παραρτήματος I της απόφασης 2004/211/ΕΚ πρέπει να ληφθεί υπόψη ο διαχωρισμός των τελωνειακών εδαφών του Μαυροβουνίου και της Σερβίας και αυτές οι δύο τρίτες χώρες πρέπει να απαριθμούνται χωριστά, έτσι ώστε να επιτρέπεται η εισαγωγή ζώντων ιπποειδών, του σπέρματος, των ωαρίων και εμβρύων τους τόσο από το Μαυροβούνιο όσο και από τη Σερβία υπό τους ίδιους πρόσθετους όρους που διευκρινίζονται σήμερα για τη «Σερβία και το Μαυροβούνιο» στο εν λόγω παράρτημα.
(7)
Επομένως, το παράρτημα Ι της απόφασης 2004/211/ΕΚ πρέπει να τροποποιηθεί ανάλογα.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2004/211/ΕΚ τροποποιείται ως εξής:
1.
η καταχώριση για τη Βραζιλία αντικαθίσταται από την ακόλουθη:
«BR
Βραζιλία
BR-0
Όλη η χώρα
-
-
-
-
-
-
-
-
-
-
BR-1
Οι πολιτείες των:
Rio Grande do Sul, Santa Catarina, Paraná, Mato Grosso do Sul, Goiás, Minas Gerais, Rio de Janeiro, Espíritu Santo, Rodónia, Mato Grosso
D
X
X
X
X
X
X
X
X
X
BR-2
Sociedade Hipica Paulista, το αεροδρόμιο του Viracopos και ο αυτοκινητόδρομος μεταξύ των δύο τοποθεσιών στην πολιτεία του São Paulo
D
-
X
-
-
-
-
-
-
-
Ισχύει έως τις 15.11.2008»
2.
η ακόλουθη καταχώριση για το Μαυροβούνιο παρεμβάλλεται μεταξύ της καταχώρισης για το Μαρόκο και της καταχώρισης για την πρώην Γιουγκοσλαβική Δημοκρατία της Μακεδονίας:
«ME
Μαυροβούνιο
ME-0
Όλη η χώρα
B
X
X
X
X
X
X
X
X
X»
3.
η ακόλουθη καταχώριση παρεμβάλλεται για τη Σερβία μεταξύ της καταχώρισης για το Qatar και της καταχώρισης για τη Ρωσία:
«RS
Σερβία
RS-0
Όλη η χώρα
B
X
X
X
X
X
X
X
X
X»
4.
η καταχώριση για τη Σερβία και Μαυροβούνιο διαγράφεται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Οκτωβρίου 2008.

Labels: 3
18
6